ഗള്ഫ് സിഗരറ്റ് എന്ന വ്യാജ സിഗരറ്റുകളുടെ വില്പ്പന വ്യാപകമാകുന്നു എത്തുന്നത് തിരൂരില് നിന്ന് കൊച്ചി: ഗള്ഫ് സിഗരറ്റ് എന്ന പേരില് അറിയപ്പെടുന്ന വ്യാജ സിഗരറ്റുകളുടെ വില്പ്പന വ്യാപകമാകുന്നതായി പരാതി. കോവിഡ് വ്യാപനത്തെ തുടര്ന്ന് പരിശോധന കുറഞ്ഞതോടെയാണ് വീണ്ടും ലോബി ശക്തിയാര്ജിച്ചത്. വിദേശരാജ്യങ്ങളില് നിന്നെത്തുന്ന നിലവാരം കൂടിയ സിഗരറ്റ് എന്ന ലേബലിലാണ് ഇവയുടെ വില്പ്പന പൊടിപൊടിക്കുന്നത്. തിരൂരില് നിന്നാണ് കൊച്ചിയിലേക്ക് നികുതി അടയ്ക്കാത്ത സിഗരറ്റ് എത്തുന്നതെന്നാണ് വിവരം. മറുനാടന് തൊഴിലാളികള് കൂടുതലായി താമസിക്കുന്ന പെരുമ്ബാവൂരിലാണ് ഇതിന്റെ വ്യാപകമായ വില്പ്പന നടക്കുന്നത്. തിരൂരില്നിന്ന് പെരുമ്ബാവൂരില് എത്തിച്ച് സംഭരിച്ച്, ഇവിടെനിന്ന് മധ്യകേരളത്തിലെ വിവിധ ഇടങ്ങളിലേക്ക് എത്തിക്കുകയാണ് ചെയ്യുന്നത്. വിദേശ ബ്രാന്ഡ് സിഗരറ്റ് എന്നു പറയുന്ന ഇവയുടെ പായ്ക്കറ്റില് പുകവലി മൂലമുണ്ടാകുന്ന ആരോഗ്യപ്രശ്നങ്ങളുടെ മുന്നറിയിപ്പോ സിഗരറ്റിന്റെ വിലയോ രേഖപ്പെടുത്തിയിട്ടില്ല. ഇത്തരം സിഗരറ്റുകള് ഇന്ത്യയില് വില്ക്കുന്നത് വളരെ ശിക്ഷാര്ഹവുമാണ്. ഇരട്ടി ലാഭം തന്നെയാണ് കച്ചവടക്കാരെ വ്യാജ സിഗരറ്റ് വില്പ്പനയിലേക്ക് തിരിക്കുന്നത്. താരതമ്യേനയുള്ള വിലക്കുറവും വിദേശസിഗരറ്റ് ഉപയോഗിക്കാമെന്നതുമാണ് ഉപഭോക്താക്കളെ ആകര്ഷിക്കുന്നത്.The post ഗള്ഫ് സിഗരറ്റ് എന്ന വ്യാജ സിഗരറ്റുകളുടെ വില്പ്പന വ്യാപകമാകുന്നു എത്തുന്നത് തിരൂരില് നിന്ന് first appeared on MalayalamExpressOnline.